  Майя Бывальцева 6-тӥ коньывуонлы Удмуртиын коронавирус инфекциен черлан 110 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Диагноз Ижкарын 60 улӥсьёслэн зэмаз, Воткаын, Дэри ёросын – быдэн тямыс адямилэн, Пичи Пурга ёросын – куать, Глазкарын – вить, Сарапулын, Сьӧлта, Шаркан ёросъёсын – быдэн ньыль, Вавож, Вотка, Красногорск ёросъёсын – быдэн кык, Алнаш, Каракулино, Ува ёросъёсын быдэн одӥг муртлэн. Эшшо 45 адями йӧназ. Куинь мурт улонсь кошкиз - 89 аресъем воргорон, 73 но 80 аресъем кышномуртъёс Туннэ нуналлы элькунын выль коронавирус инфекциен черлан 6 сюрс 42 учыр лабораториосын зэматэмын. 4 сюрс 30 адями всиёнэз вормиз, 106 мурт кулӥз. Та дыре 72-езлэн черламъёслэн тазалыксы секыт лыдъяське. Удмуртиысь лабораториосын коронавируслы 396 сюрс 648 эскеронъёс ортчытӥзы, берло нуналскын – 2 сюрс 476. Тегъёс: Тазалык Ижкар висён Удмуртия коронавирус  